[ca] El projecte se centra en el disseny estructural i gràfic d'un envàs reutilitzable per a aliments preparats, especialment orientat a la restauració col·lectiva en empreses. La motivació principal és la necessitat de solucions sostenibles que redueixin l'ús d'envasos d'un sol ús. L'objectiu principal és proporcionar una alternativa pràctica, econòmica i sostenible, basada en una anàlisi exhaustiva del context actual i dels hàbits de consum dels usuaris. Es fa èmfasi en la importància de factors com la qualitat i sabor dels aliments, els requisits nutricionals, la sostenibilitat i el preu, buscant un equilibri que satisfaci les necessitats dels usuaris. El projecte es desenvolupa en diverses fases, implementant la metodologia "Design Thinking" per assegurar un enfocament centrat en l'usuari. La primera fase se centra en l'anàlisi de la problemàtica actual, amb una investigació de les necessitats dels usuaris i precedents. Posteriorment, es desenvolupen un conjunt de propostes estructurals per a l'envàs, definint detalladament el disseny final i desenvolupant l'estudi de la marca, obtenint el producte final que incorpora el símbol d'aquesta. La tercera fase consisteix en l'anàlisi de materials i processos de fabricació per al desenvolupament de l'envàs, conjuntament amb l'anàlisi de costos i de l'impacte ambiental del producte. En l'anàlisi de sostenibilitat, es conclou que, tot i que els envasos reutilitzables tenen un impacte inicial més elevat, la seva capacitat per ser reutilitzats redueix significativament l'impacte global en comparació amb els envasos d'un sol ús. En la proposta final del producte, s'inclou la creació d'un ecosistema que permet als usuaris gestionar les comandes des del telèfon, desenvolupant una aplicació mòbil per facilitar la gestió de comandes i millorar l'experiència de l'usuari.

[en] The project focuses on the structural and graphic design of a reusable container for prepared foods, specifically aimed at collective catering in companies. The main motivation is the need for sustainable solutions that reduce the use of single-use packaging. The primary objective is to provide a practical, economical, and sustainable alternative, based on an exhaustive analysis of the current context and user consumption habits. Emphasis is placed on the importance of factors such as the quality and taste of food, nutritional requirements, sustainability, and price, seeking a balance that meets users' needs. The project is developed in several phases, implementing the "Design Thinking" methodology to ensure a user-centered approach. The first phase focuses on analyzing the current issues, with an investigation of users' needs and precedents. Subsequently, a set of structural proposals for the container is developed, defining the final design in detail and developing the brand study, resulting in the final product that incorporates the brand symbol. The third phase consists of analyzing materials and manufacturing processes for the development of the container, along with cost analysis and the product's environmental impact. In the sustainability analysis, it is concluded that although reusable containers have a higher initial impact, their capacity to be reused significantly reduces the overall impact compared to single-use containers. In the final product proposal, the creation of an ecosystem that allows users to manage orders from their phones is included, developing a mobile application to facilitate order management and improve the user experience.